**УВЕДОМЛЕНИЕ**

**на гражданите на Столична община – Район „Илинден“ във връзка с обработване на техните лични данни в качеството им на субекти на данни**

**Столична община - Район „Илинден“** (за краткост „Район“)е Администратор на лични данни по смисъла на Общия Регламент относно защитата на данните (ЕС) 2016/679. Районътотчита значението на конфиденциалността и защитата на личните Ви данни и се ангажира да ги обработва при спазване на приложимите законови изисквания и установените стандарти и принципи.

**1. В качеството си на орган на местното самоуправление, ние обработваме Вашите лични данни, както следва:**

**Данни по Закона за гражданска регистрация:** име,дата и място на раждане (данни за акта за раждане), пол, ЕГН, гражданство, постоянен и настоящ адрес, родствени връзки (данни за акт за сключен брак, данни за Вашата съпруга, родители, братя/сестри), данни за българските Ви документи за самоличност (вид, номер, дата на издаване и кой е издал документа), данни за евентуално наложени Ви правни ограничения.

В процеса на административното обслужване ще обработваме различни категории Ваши лични данни в зависимост от конкретната административна процедура.

Основание за обработването: спазване на законово задължение съгласно законодателството на Република България-чл. 6, параграф 1, буква „в“ на Регламент (ЕС) 2016/679;

**Данни за здравословното Ви състояние** (документи от лекарски комисии, медицински прегледи и др.). Обработваме тези данни с цел изпълнение на задълженията ни към потребителите на социални услуги в Района.

Основание за обработването: обработването е необходимо за целите на управлението на услугите и системите за социални грижи – чл. 9, параграф 2, буква „з“ на Регламент (ЕС) 2016/679.

**Данни от видеонаблюдение** – изградили сме система за видеонаблюдение с цел осигуряване на безопасността на работни помещения, на нашия персонал, на граждани и посетители в административната сграда на Района - основно на етажите на сградата и външния периметър;

Участъците с видеонаблюдение са обозначени с информационни табели.

Записите се съхраняват за срок не по-дълъг от 60 дни след заснемането.

Основание за обработването: обработването е необходимо за целите на легитимните интереси на Администратора - чл. 6, параграф 1, буква „е“ на Регламент (ЕС) 2016/679;

**2. Цели на обработването.**

Административно обслужване на гражданите на Района в изпълнение на българското законодателство.

**3. Сроковете** за обработване на Вашите лични данни са съобразно нормативно определените в съответните закони на Р България.

**4. Трети лица, на които можем да предоставим Вашите лични данни.**

Ние можем да разкриваме и предоставяме Ваши лични данни на компетентните държавни органи по предвидения в закона ред.

**5.** **Запознаване с правата Ви като субекти на данни**, предвидени в Регламент (ЕС) 2016/679.

- **право на достъп** до личните Ви данни, обработвани от Района, включително имате право да искате информация с какви Ваши лични данни разполагаме към даден момент (чл. 15 на Регламент (ЕС) 2016/679);

- **право на коригиране** – имате право да поискате да коригираме Ваши лични данни, които обработваме и които преценявате като неточни или непълни (чл. 16 на Регламент (ЕС) 2016/679);

- **право на изтриване** (право „да бъдете забравени“) – при наличието на определени основания (посочени в чл. 17 на Регламент (ЕС) 2016/679) можете да поискате личните данни, които съхраняваме за Вас, да бъдат изтрити от нашите регистри;

- **право на ограничаване на обработването** на личните Ви данни – при наличието на определени обстоятелства, посочени чл. 18, § 1, букви „а“-„г“ на Регламент (ЕС) 2016/679, имате право да изискате да ограничим обработването на Вашите лични данни;

- **право на преносимост** – съгласно чл. 20, § 1 и 2 на Регламент (ЕС) 2016/679 имате право да получите от Района Вашите лични данни и да ги прехвърлите на друг Администратор;

- **право на възражение –** имате право да възразитесрещу обработването на Вашите лични данни в случаите, предвидени в чл. 21, § 1 на Регламент (ЕС) 2016/679;

**Освен това имате и следните права, посочени в Регламент (ЕС) 2016/679:** на подаване на жалба до надзорен орган (чл. 77 на Регламент (ЕС) 2016/679); на ефективна съдебна защита срещу надзорен орган (чл. 78 на Регламент (ЕС) 2016/679); на ефективна съдебна защита срещу Администратора (чл. 79 на Регламент (ЕС) 2016/679) и на обезщетение и отговорност за причинени вреди (чл. 82 от Регламент (ЕС) 2016/679).

В някои случаиРайонътможеда Ви откаже или да ограничиупражняването от Ваша страна на някое от посочените права. Това са случаи, които се отнасят до националната сигурност, отбраната, обществената сигурност, независимостта на съдебната власт и съдебните производства, обществен интерес в областта на общественото здраве, а също така и при правно задължение на Администратора, произтичащо от правото на ЕС или на Р България, което го задължава да обработва Вашите лични данни.

В случай че имате въпроси във връзка с обработването на Вашите лични данни или желаете да упражните съответните Ви права, можете да се обърнете към:

Длъжностно лице по защита на личните данни на СО - Район „Илинден“: Иван Костадинов, тел. 0887 648 639, e-mail: dpo.consult@yahoo.com.

Имате право да подадете жалба в Комисията за защита на личните данни на адрес: гр. София 1592, бул. „Цветан Лазаров“ № 2, e-mail: kzld@cpdp.bg, Интернет страница: www.cpdp.bg.